Daily View – P.M. – บล.กสิกรไทย
Daily View - P.M. - บล.กสิกรไทย
15 มิ.ย. 2559

Tactical Move : เดินเกมกลยุทธ์บ่าย
สรุปภาวะตลาดเช้า
– SET Index ปรับลดลง 0.43 จุด (-0.03%) ปิดภาคเช้าที่ 1,427.67 จุด ด้วยมูลค่าการซื้อขาย 20,281.02 ลบ. 
– Most Positive Impact: CPN (0.47 จุด) CPALL (0.23 จุด) BAY (0.19 จุด)
– Most Negative Impact: PTT (-0.89 จุด) SCC (-0.50 จุด) SCB (-0.35 จุด)
 
แนวโน้มตลาดบ่าย 
– ตลาดหุ้นไทยยังแกร่ง ไม่สะทกสะท้านกับแรงกดดันจากความผันผวนของตลาดหุ้นในภูมิภาค ดัชนียืนขาแข็ง ค้าปลีก รับเหมาฯ การเงิน ชิ้นส่วนอิเล็กฯ ช่วยกันดัน บ่งบอกว่า เม็ดเงินลงทุนยังคงหมุนวนกระจุกอยู่ในกลุ่มหุ้นที่อิงกับเศรษฐกิจในประเทศ
– วันนี้หุ้นขนาด Small Cap เริ่มวิ่งกันแบบผิดปกติ อาจเป็นสัญญาณที่บ่งบอกว่า หุ้นขนาด Big &amp; Mid Cap เริ่มจะเคลือนไหวยาก นักลงทุนต่างประเทศรวมไปถึงสถาบันในประเทศ กำลังชะลอการลงทุน ซึ่งน่าจะเป็นผลมาจากการรอดูการทำประชามติ EU Referendum ให้ชัดเจนก่อน
– ภายใต้ความไม่แน่นอนของ BREXIT ตลาดจะถูกขับเคลื่อนด้วยนักลงทุนรายบุคคลในประเทศ และพอร์ตโบรกเกอร์ ซึ่งน่าจะทำให้ช่วงนี้หุ้นขนาดเล็กทั้งหลายวิ่งกันพลุ่งพล่าน จึงเป็นสิ่งที่นักลงทุนต้องเพิ่มความระมัดระวังให้มากขึ้น
– คาดว่าช่วงบ่าย SET Index อาจอ่อนลงทดสอบ 1,423 จุด กลยุทธ์ยังคงให้รอสะสมหุ้นในกลุ่ม Domestic โดยเฉพาะค้าปลีก อาหาร เกษตร รับเหมา ประกัน กลยุทธ์การลงทุนจึงยังคงให้รอสะสมชุดหุ้นเด่นในยามที่ตลาดปรับฐาน โดยยังให้เน้นไปที่ ค้าปลีก HMPRO รับเหมาฯ CK TTCL ประกัน BLA อาหาร CPF ธนาคารฯ SCB และส่งออกชิ้นส่วนฯ KCE 
– หุ้นแนะนำ : HMPRO TTCL KCE 
– หุ้นเก็งกำไรระยะสั้น : SIRI เป้าหมายทำกำไรที่ 1.79 บาทตัดขาดทุน 1.69 บาท
 
Alternative Trading
– SET50 Futures : รอ Short ที่ 910 จุดเพื่อทำกำไรที่ 899 จุด
– Single Stock Futures : สถานะ Long IVLM16 ที่ 33.5 บาทยังคงให้ถือต่อเพื่อปิดทำกำไรที่ 36 บาท
– SCB11C1612A : รอซื้อ 0.97 บาท ถือลุ้นทำกำไรที่ 1.07 บาท ตัดขาดทุนที่ 0.90 บาท  